

**Projektu uzraudzības komisijas sēdes protokols**

Ādažu novadā, 2024.gada 28.oktobrī  Nr. ĀNP/1-7-5/24/34

**Sēdi vada:** Komisijas priekšsēdētājs V.Bulāns

**Piedalās:** Komisijas locekļi: K.Miķelsone, E.Kāpa, S.Mūze, I.Pērkone, G.Miglāns

**Nepiedalās:** G.Porietis

**Uzaicināti:** I.Plikgalve, A.Vinogrādova

**Protokolē:** I.Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 17.00 un tika slēgta plkst.17:53

DARBA KĀRTĪBA

1. Aktuāli par maģistrālo veloceļu Rīga – Carnikava, par izmaksām un iespējamām izmaiņām projektā Par sadarbību 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs" īstenošanā.
2. Informatīvo stendu iegāde un izvietošana pie Gaujas – Baltezera kanāla.
3. Par Life projekta metu konkursu.

SANĀKSMES GAITA

|  |
| --- |
| 1. **Aktuāli par maģistrālo veloceļu Rīga – Carnikava, par izmaksām un iespējamām izmaiņām projektā Par sadarbību 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs" īstenošanā**
 |

(I.Plikgalve)

I.PLIKGALVE informē par iespējamo projekta izmaksu samazinājumu 445 000 EUR apmērā: samazinot izmaksas labiekārtojuma sadaļā par 75 000 EUR, atsakoties no Garciema posma būvniecības, ietaupot 320 000 EUR, un velo ceļa posma pie tirdzniecības centra “Mego”, ietaupot 50 000 EUR. Paliekošais potenciālais izmaksu pieaugums sastāda 598 235 EUR. Izmaiņas projektā rada papildus izmaksas 11 652.30 EUR, APN rosina tās segt no 2024.gada ietaupījuma 6772 EUR no ekspertīzes iepirkuma un no projekta fonda finanšu līdzekļiem, kas būs palikuši uz šī gada beigām. Izmaiņu sagatavošanai un būvdarbu iepirkuma izsludināšanai būtu nepieciešami 603 115 EUR 2025.gadā. Projekts pilnībā jārealizē 2025.gada būvniecības sezonā.

KOMISIJA diskutē par to, kas būtu projekta minimālais realizācijas apmērs, par nepieciešamību uzdot projektētājam veikt šos grozījumus projektā. Precizē projekta laika grafiku grozījumu veikšanas gadījumā, projektēšanas iepirkuma apjomu un nosacījumus.

K.MIĶELSONE uzdod APN sagatavot vēstules projektu VAS “Latvijas dzelzceļš”, norādot investīciju apjomu par gaisvadu līniju ieguldīšanu kabeļos un aicinot atkāpties no žoga izbūves nesamērīgo izmaksu dēļ. Precizē projektēšanas izmaiņu izmaksu sadārdzinājumu un iespējamo velo celiņa vietas maiņu.

KOMISIJA precizē, ka tālāka projekta virzības gaita būs secīga iepirkuma komisijas lēmumam.

KOMISIJA NOLEMJ: **Konceptuāli atbalstīt izmaksu sadalījumu, uzdot APN veikt izmaiņas projektā, apstiprināt papildus projektēšanas izmaksas.**

|  |
| --- |
| 1. **Informatīvo stendu iegāde un izvietošana pie Gaujas-Baltezera kanāla**
 |

(A.Vinogrādova)

A.VINOGRĀDOVA informē, ka APN ir saņēmusi Māra Mitrēvica ierosinājumu izvietot pie Gaujas – Baltezera kanāla informatīvus stendus, lai atspoguļotu informāciju par vēsturisko tiltu, slūžām un koku pludināšanas tradīciju. Provizoriski labiekārtošanas darbu izmaksas sastādītu 677.60 EUR ar PVN, kas sevī ietver informatīvās plāksnes (2gab.) maketēšanu, izgatavošanu un izvietošanu. Nepieciešamais finansējums ir pieejams APN budžetā. Izsaka priekšlikumu atbalstīt divu informatīvo stendu iegādi.

KOMISIJA NOLEMJ: **Atbalstīt APN priekšlikumu informatīvo stendu iegādei.**

|  |
| --- |
| 1. **Par projekta “LIFE Bauhausing Europe” metu konkursu.**
 |

(I.Pērkone)

I.PĒRKONE informē, ka ĀNP dome atbalstīja un pieņēma lēmumu par “Life Bauhausing Europe” metu konkursa balvu fonda palielinājumu ar mērķi piesaistīt dalībniekus. Metu konkursa vērtēšanas komisija ir izskatījusi nolikumu pirms tā atkārtotas izsludināšanas. Precizē plānoto laika grafiku un projekta kārtu apjomus. Būvprojekta izstrādes procesa paātrināšanai APN izsaka priekšlikumus:

1) veikt teritorijas topogrāfiskā plāna aktualizāciju, paredzot tam līdzekļus no projekta budžeta;

2) pasūtīt būvprojektam tehniskos noteikumus.

K.MIĶELSONE aicina izvērtēt prasību griestus, vēršot uzmanību uz būtisku sadārdzinājumu citos aktuālajos projektos.

KOMISIJA precizē siltumapgādes pieslēgšanas nepieciešamību un ietekmi uz būvprojekta izmaksām. Diskutē par projekta iespējamām papildus izmaksām un komunikāciju turētāju prasībām.

KOMISIJA NOLEMJ: **Konceptuāli atbalstīt priekšlikumu par topogrāfiskā plāna aktualizāciju, būvprojekta tehnisko noteikumu pieprasīšanu un atkārtota metu konkursa izsludināšanu.**

Komisijas priekšsēdētājs V.Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU